Kohtla-Nõmme vapp

Kohtla-Nõmme valla vapp on Ida-Viru maakonnas asunud endise Eesti haldusüksuse Kohtla-Nõmme valla vapp.

Vapp kinnitati 16. aprillil 1997.

Valla vapi kavandi autor on Viktor Roosipuu.

 Vapi kirjeldus 
Püstiselt poolitatud kuldsel-rohelisel vapikilbil on vastandvärvides tammelehed ja langetatud vastandvärvides lainelõikeline varras.

Põhjendus
Vapikilbi kuldne väli sümboliseerib Kohtla-Nõmme liivast pinda ja põlevkivi. Roheline tammeleht kuldsel väljal sümboliseerib Kohtla-Nõmme parki. Vapikilbi roheline väli sümboliseerib rohelust ja kuldne tammeleht iidset tamme. Lainelõikeline varras sümboliseerib Kohtla jõge.

 Vaata ka 
Kohtla-Nõmme lipp

 Välislingid 
Kohtla-Nõmme valla sümboolika valla kodulehel
Kohtla-Nõmme valla sümboolika Riigikantselei kodulehel

Kategooria:Ida-Viru maakonna vapid
Vapp
Kategooria:Eesti endiste valdade vapid